cyanic-selkie/wikianc huggingface dataset:
Քվինտեն Մասեյս
Կենսագրություն
Մասեյսն Անտվերպենում ունեցել է արվեստանոց։ Շատ աշակերտեր չի պահել (քսան տարուց ավելի ժամանակամիջոցում՝ ընդամենը չորսը)։ Իրենց հոր հետքերով են գնացել ու նկարիչներ են դարձել նաև Մասեյսի որդիները՝ Կոռնելիսն ու Յանը։
Կվինտեն Մասեյեի արվեստը զորեղ ազդեցություն է գործել տասնվեցերորդ դարի նիդերլանդական և գերմանական կերպարվեստի վրա։
Կոսանո Կանավեզե
Կոսանո Կանավեզե (Cossano Canavese), կոմունա Իտալիայում, Պիեմոնտ մարզում։ Զբաղեցնում է 3 կմ² տարածք։ Բնակչությունը 2008 թվականի տվյալներով՝ 549 մարդ։ Հեռախոսային կոդը՝ 0125։ Փոստային ինդեքս 10010 ։ Խտությունը՝ 183 մարդ/կմ²։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ուկրաինական դեկորատիվ արվեստի պետական թանգարան
Ուկրաինական դեկորատիվ արվեստի պետական թանգարան, Ազգային ժողովրդական դեկորատիվ արվեստի թանգարան (Національний Музей українського народного декоративного мистецтва), ժողովրդական դեկորատիվ արվեստին նվիրված թանգարան Ուկրաինայի մայրաքաղաք Կիևում։
Պատմություն
Ազգային ժողովրդական դեկորատիվ արվեստի թանգարանը ուկրաինական արվեստի ամենամեծ թանգարաններից մեկն է։ Այն գտնվում է Կիև-Պեչորյան մայրավանքի հրապարակում և տեղակայված է նախկին Մետրոպոլիտենի շենքում։
Թանգարանի հավաքածուն հիմնադրվել է 1899 թվականին, որպես նորաստեղծ քաղաքի հնագիտական և արվեստի թանգարանի հավաքածուի մաս, որը 1904 թվականին վերանվանվել է «Կիևի արվեստի, արդյունաբերության և գիտության թանգարան»։
Այժմ թանգարանի պահուստներում և ցուցափեղկերում ներկայացված են ուկրաինական ավանդական ժողովրդական և պրոֆեսիոնալ դեկորատիվ արվեստի ավելի քան 75000 նմուշ` 15-րդ դարից մինչև մեր օրեր։ Դրանցից շատերը կենցաղային առարկաներ են, որոնք տարբերվում են նյութի, ձևի, ձևավորման և նպատակի առումով, որոնք տաղանդավոր արհեստավորներ վերածել են բարձրարվեստ գեղարվեստական իրերի։ Դրանք ներկայացնում են տարածաշրջանային առանձնահատկությունների հարստությունը։ Գեղարվեստական ստեղծագործությունները, որոնք ստեղծվել են պրոֆեսիոնալ արհեստավորների կողմից, իրենց ստեղծագործությունների միջոցով ներկայացնում են ժողովրդական ավանդույթների իրականացումը։
Թանգարանի մշտական ցուցադրությունը կազմում է մոտ 1500 քմ, որտեղ ներկայացված են Ուկրաինայի ժողովրդական արվեստի բոլոր տեսակները` գորգագործություն, գործվածք, տպագրություն, ասեղնագործություն, կերամիկա, փայտե փորագրություն և գեղանկարչություն, գեղարվեստական կաշվե աշխատանքներ, մետաղագործություն, ապաե, ճենապակե գործեր, Զատկի ձվի նկարչություն («պիսանկա»), ժողովրդական նկարչություն և պատկերագրություն։
Թանգարանի պարծանքն է Ուկրաինայի բոլոր շրջանները ներկայացնող 19-րդ կեսի և 20-րդ դարի Ուկրաինայի ժողովրդական տարազների լայնածավալ հավաքածուն, որտեղ սինթեզվում են ոճը, կարը, ասեղնագործությունը, տպագրությունը, գեղարվեստական կաշին և մետաղագործությունը։ Հատկանշական է նաև մետաղադրամներով վզնոցների հավաքածուն, մարջանե և վենետիկյան ապակյա ուլունքահատիկները և դրանցով ստեղծված գործերը։
Պատմական և գեղարվեստական ​​տեսանկյունից հատկապես արժեքավոր նմուշներից են 1576 թվականի փայտյա փորագրված արծաթապատված խաչը, 15-18-րդ դարերի կավե սալիկները, 18-19-րդ դարերի կազակական ծխամորճերը և 18-րդ դարի մետաքսե հյուսված շերտերը, 18-19-րդ դարերի զգեստները, «գուտա» (16-րդ դարի 19-րդ դարի ավանդական ապակու արվեստանոց) 16-19-րդ դարերի ապակին, 18-19-րդ դարերի առաջատար ուկրաինական ճենապակյա և հախճապակյա ձեռնարկությունների արտադրությունը` Կիև-Մեժիղիրսկայա հախճապակու գործարանից և Վոլոկիտինսկի ճենապակու գործարանից։
Թանգարանում է գտնվում Մարիա Պրիմաչենկոյի (1909-1997) աշխատանքների ամենամեծ հավաքածուն` ավելի քան 500 նկար։
Հատուկ ցուցասրահում ներկայացված են Եկատերինա Բելոկուրի (1900-1961) կտավները։ Դրանք համարվում են թանգարանի հավաքածուի գլուխգործոցները և համարվում են համաշխարհային արվեստի հարստություն։
Տարբեր ժամանակավոր ցուցադրություններում ներկայացվում են թանգարանի պահոցներում գտնվող արհեստավորների կողմից ստեղծված ցուցանմուշները։
Արտաքին հղումներ
Կատեգորիա:Ուկրաինայի թանգարաններ Կատեգորիա:Կիևի տեսարժան վայրեր Կատեգորիա:1899 հիմնադրված թանգարաններ Կատեգորիա:Ուկրաինայի պատկերասրահներ
Օդեսայի դելֆինարիում
Օդեսայի քաղաքային «Նեմո» դելֆինարիում կամ պարզապես Օդեսայի դելֆինարիում (Одеський дельфінарій), դելֆինարիում, որը գտնվում է Ուկրաինայի Օդեսա քաղաքում։
Համարվում է Ուկրաինայի գլխավոր դելֆինարիումը, որը բացվել է 2005 թվականի հունիսի 1-ին՝ երեխաների համաշխարհային օրվա առթիվ։
Պատմություն
2003 թվականին ծովային կաթնասունների պահպանման խնդիրներով զբաղվող էնտուզիստներն ու փորձագետները որոշել են Օդեսայում բացել դելֆինարիում։ 2004 թվականի գարնանը սկսվել են դելֆինարիումի շինարարական աշխատանքները։
Բացման արարողությունը տեղի է ունեցել մեկ տարի անց՝ 2005 թվամանի հունիսի 1-ին՝ երեխաների պաշտպանության միջազգային օրվա առթիվ։ Օդեսայի քաղաքային դելֆինարիում կարելի էր հանդիպել սևծովյան դելֆինների, կետադելֆինների և նույնիսկ փոկերի։
Դելֆինարիումի ներսում բացվել է նաև «դելֆինոթերապիայի» առողջության դասընթացների կենտրոն։ 2013 թվականի հունիսի 21-ին Օդեսայի դելֆինարիումում ծնվել են դելֆինների առաջին զույգը՝ մեկ էգ և մեկ արու։ Ակվարիումում առաջին անգամ դելֆին ծնվել էր 2007 թվականի օգոստոսին։ Օդեսայի դելֆինարիումն այդ տարի դարձավ Ուկրաինայի առաջին դելֆինարիումը, ուր երբևէ դելֆին է ծնվել։
«Նեմո» անունը կրող դելֆինարիումում 2015 թվականի տվյալներով կա 16 դելֆին։
Արտաքին հղումներ
Կատեգորիա:Դելֆինարիումներ Կատեգորիա:Ուկրաինայի կենդանաբանական այգիներ
Տերեփուկ Թախտաջյանի
Տերեփուկ Թախտաջյանի , բարդածաղկավորների ընտանիքին պատկանող բույս։ Գրանցված է Հայաստանի Հանրապետության Կարմիր գրքում
Նկարագրություն
Ճյուղավորված ցողուններով բազմամյա բույս է։ Տերևները նեղ-գծային են, առանց կոթունի։ Զամբյուղները գագաթնային են, միայնակ։ Ծածկոցի թերթերի հավելուկները մանր են, մուգ դարչնագույն, կաշենման և 5-9 համարյա հավասար երկարությամբ մանր փշերով։ Սերմնիկների երկարությունը 5-6 մմ է։ Պապուսը շատ կարճ է՝ 1,5-2,5 մմ երկարություն ։
Էկոլոգիա
Աճում է միջին լեռնային գոտում՝ ծովի մակարդակից 1600-1800 մ բարձրությունների վրա, չոր քարքարոտ լանջերին, տափաստանում, ցանքերում։ Ծաղկում է հունիս ամսին, պտղաբերում՝ օգոստոսին ։
Պահպանություն
Կրիտիկական վիճակում գտնվող տեսակ է։ Հայաստանի Էնդեմիկ է։ Հայտնի է մեկ ֆլորիստական շրջանից, որտեղ հանդիպում է չափազանց հազվադեպ, ինտենսիվ յուրացվող տեղերում։ Տարածման և բնակության շրջանների մակերեսը 10 կմ²-ից պակաս է։ Կարմիր գրքի առաջին հրատարակությամ մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES-Ի և Բեռնի կոնվենցիաների հավելվածներում ։
Պահպանություն չի իրականացվում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Ծածկասերմեր Կատեգորիա:Բարդածաղկավորներ Կատեգորիա:ՀՀ Կարմիր գրքում գրանցված բույսեր
Էուստոմա
Էուստոմա (Eustoma), բոգազգիների ընտանիքի բույս։
Անվանումն առաջացել է հունարեն ευ ( լավ) և στόμα (բերան) արմատներից։ Այս ընտանիքին պատկանող մշակովի բույսերը հաճախ կոչվում են լիզանտուս (Lisianthus), դա նաև ցեղի հնացած բուսաբանական անվանումն է։ Ամերիկայում էուստոմայի ավանդական անվանումներն են ՝ Texas bluebell (Տեխասի զանգակ), prairie gentian (տափաստանային բոգ), tulip gentian և նույնիսկ gentian (բոգ)։
Բույսի արեալն ընդգրկում է ԱՄՆ-ն Մեքսիկան, Հարավային Ամերիկան և Կարիբյան ծովի որոշ կղզիներ։
էուստոմաները ունենում են 60 սմ բարձրություն, ծաղիկները կապույտ են՝ տարբեր նրբերանգներով։ Արհեստականորեն աճեցվում են կարմիր, սպիտակ, դեղին և դրանց նրբերանգներով սորտեր։
Առավել տարածված է էուստոմա խոշորածաղիկը, որն աճեցվում է նաև որպես դեկորատիվ սենյակային բույս։ Երբեմն էուստոմա խոշորածաղիկը և Ռասսելի էուստոման միավորվում են նույն տեսակի մեջ ։
Նկարագրություն
15-60 սմ բարձրությամբ խոտաբույս, որն ունի կապտականաչավուն, թեթևակի սուկուլենտ տերևներ, ուղիղ երկար ցողուններին աճող ձագարաձև ծաղիկներ։ Ծաղիկները կարող են ունենալ վարդագույնի, սպիտակի, կապույտի, յասամանագույնի տարբեր երանգներ։ Ավելին, դրանց մի մասը երկգույն է։
Էուստոմայի ծաղիկները միածաղիկ են կամ երկծաղիկ ։ Լիզանտուսի կտրված ծաղիկները ծաղկամանում կարող են մնալ երկուսից երեք շաբաթ ։
Աճեցում
Էուստոմայի ծաղիկները դժվարությամբ են աճում և պահանջում են որոշակի խնամք։ Դրանք ունեն մանր սերմեր, որոնք պետք է ցանվեն մակերեսային, այլ ոչ թաղվեն, պետք է տնկվեն հումուսոտ հողում և ենթարկվեն արևի ազդեցությանը։ Հողը պետք է լինի խոնավ, բայց ոչ գերխոնավ․ խոնավության ավելցուկը կարող է հանգեցնել սնկային հիվանդությունների զարգացմանը։ Լիզանտուսի ծաղիկները ծաղկում են ամառվա սկզբին, որոշները շարունակում են ծաղկել նաև խոր ամռանը ։
Տեսակներ
Ըստ The Plant List-ի տվյալների բազայի տվյալների իր մեջ ներառում է 3 տեսակ ․
Արտաքին հղումներ
Կատեգորիա:Խոտաբույսեր Կատեգորիա:Բոգազգիներ
Դգեբուաձեներ
Դգեբուաձեներ (დგებუაძე), Վրաց ազնվական տոհմ։ Եղել է Մեգրելիա նահանգի ազնվական ընտանիքներից մեկը։ 19-րդ դարում նրանք ծառայում էին Մեգրելիայի իշխանության Դադիանի իշխանին ։ Ըստ ամերիկացի պատմիչ Կիրիլ Թումանովի, 1903 թվականից ընտանիքը ստացել է իշխանական ազնվականության Ռուսաստանի կայսրության կողմից ։
Ծանոթագրություններ
Կատեգորիա:Վրաց ազնվական տոհմեր Կատեգորիա:Դգեբուաձեներ
Եգիպտացորենի կղզին
«Եգիպտացորենի կղզին» (სიმინდის კუნძული), Alamdary Film 2a Aghmashenebeli ընկերության նկարահանած վրացական ֆիլմ։ 2015 թվականին ներկայացվել է «Ոսկե ծիրան» միջազգային կինոփառատոնի «Ֆիլմեր առանց սահմանների» ծրագրում ։
2015 թվականի հունվարի 15-ին ներկայացվել է «Օսկարի» 87-րդ մրցանակաբաշխությանը՝ «Օտար լեզվով լավագույն ֆիլմ» անվանակարգում ։
Սյուժե
Ինգուրի գետը բնական սահման է Վրաստանի և Աբխազիայի միջև։ Գարնանային հոսանքներից մեկը գետում ստեղծում է կղզյակ, որն ասես եգիպտացորեն աճեցնելու համար լինի։ Ծեր աբխազացի գյուղացին բնակվում է Ինգուրի գետի փոքր կղզու վրա։ Ծերունին տուն է կառուցում իր և թոռնիկի համար, հող է մշակում և եգիպտացորեն է ցանում։ Հետևելով թե ինչպես է մեծանում և ծաղկում իր թոռնիկը, ինչպես է հասնում եգիպտացորենը, ծերունին տեսնում է մոլորակի կյանքի փուլերը։
Արտաքին հղումներ
Կատեգորիա:Վրացական ֆիլմեր Կատեգորիա:2014 ֆիլմեր Կատեգորիա:Գիորգի Օվաշվիլու ֆիլմեր Կատեգորիա:2010-ականների դրամա ֆիլմեր Կատեգորիա:Վրացերեն ֆիլմեր Կատեգորիա:2014 դրամա ֆիլմեր
Անաստասիա Գրեբյոնկինա
Անաստասիա Յուրևնա Գրեբյոնկինա (Анастасия Юрьевна Гребёнкина, ), գեղասահորդ։ Վազգեն Ազրոյանի հետ ներկայացրել է Հայաստանը 2006 թվականի Ձմեռային օլիմպիական խաղերում և 2005 NHK Trophy արժանացել է բրոնզե մեդալի։
Գործունեություն
Անաստասիան սահել սկսել է հինգ տարեկան հասակից, սառույցի վրա սկսել է պարել 12 տարեկանից։ 1998 թվականից միջազգային դասի սպորտի վարպետ է։ Մարզվել է Նատալյա Դուբովայի, Սվետլանա Ալեքսեևայի, Նատալյա Լինիչուկի մոտ։
1996-1998 թվականներին Անաստասիան Վազգեն Ազրոյանի հետ հանդես է եկել Ռուսաստանի կազմում։ 1998 թվականի ազգային առաջնությունում գրավել են յոթերորդ տեղը։ Շուտով դուետը բաժանվել է. Անաստասիան հանդես է եկել Վիտալի Նովիկովի հետ, Վազգենը՝ ամերիկուհի Թիֆանի Հեյդենի հետ՝ ներկայացնելով Հայաստանը։
2003 թվականին Անաստասիան և Վազգենը նորից միացել են ու ներկայացրել Հայաստանը։ Տարբեր ժամանակներում մարզվել են Սվետլանա Ալեքսեևայի, Ռոստիսլավ Սինիցինի, Քրիստոֆեր Դինի և Ալեքսեյ Գորշկովի մոտ։ Զույգի վերջին մարզիչն է եղել Ալեքսանդր Ժուլինը։ Զույգը Հայաստանի եռակի չեմպիոն է և գեղասահքի գրան-պրիի առաջին մրցանակակիր (NHK Trophy 2005-ի բրոնզե մեդալ)։
Նրանք Թուրինում անցկացվող օլիմպիական խաղերի մասնակիցներն են, որտեղ զբաղեցրել են 20-րդ տեղը։
2006 թվականին Անտասասիան և Վազգենը, դեռևս որպես գործող գեղասահորդներ, մասնակցել են RTR հեռուստաալիքի «Պարեր սառույցի վրա» հեռուստահաղորդմանը։ Անաստասիան երգիչ Սերգեյ Լազարևի հետ ընդգրկվել է հեռուստանախագծի եզրափակչում։ ISU-ն հավանություն չի տվել գործող մարզիկների մասնակցությանը նմանատիպ հեռուստանախագծերում և նամակ է ներկայացրել, ըստ որի միջազգային մրցումներից հեռացման սպառնալիքի ներքո են գտնվում հեռուստատեսային շոուներին մասնակցող գեղասահորդները, եթե ծրագիրը մրցադատավորական տարրեր է ներառում ։
2007 թվականին Անաստասիան նկարահանվել է «Կայսրության աստղը» ֆիլմում՝ մարմնավորելով Ալեքսանդր III-ի կնոջ՝ կայսրուհի Մարիա Ֆեոդորովնայի կերպարը։
2008 թվականի Եվրոպայի առաջնությունում Անաստասիան պարտադիր պարի կատարման ժամանակ վայր է ընկել։ Զույգն ավարտել է ելույթը մի պահ դադարից հետո, բայց հետո հրաժարվել է շարունակել պայքարը։ Դրանից հետո զույգը որոշել է ավարտել սիրողական սպորտային կարիերան։
2008 թվականին Անաստասիան մասնակցել է RTR հեռուստաընկերության «Звёздный лёд» հեռուստաշոուին։ 2009 թվականի վերջում վաճառքի է հանվել Անաստասիայի չմուշկների հեղինակային հավաքածուն ։ 2014 թվականին Անաստասիան «Ռուսաստան 2» հեռուստաալիքով մասնակցել է «Дуэль» շոուին։
Արտաքին հղումներ
Կատեգորիա:Ռուս գեղասահորդներ Կատեգորիա:Հայ գեղասահորդներ
Սերդոն (Էն)
Սերդոն (Cerdon), կոմունա Ֆրանսիայում, Ռոն Ալպեր մարզի Էն գավառում։ Մտնում է Պոնսեն կանտոնի մեջ։ Շրջանը՝ Նանտիու։
Կոմունայի INSEE կոդը՝ 01068։
Աշխարհագրություն
Կոմունան Փարիզ քաղաքից գտնվում է 390 կմ հարավ-արևելք, Լիոն քաղաքից 65 կմ դեպի հյուսիս-արևելք, 23 կմ հարավ-արևելք Բուրկ ան Բրեսից ։
Կլիմա
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։
Բնակչություն
Կոմունայի բնակչությունը 2010 թվականին կազմել է 741 մարդ։
Տնտեսություն
2010 թվականին աշխատունակ տարիք (15-64 տարեկան) ունեցող 425 մարդկանցից 340-ը տնտեսապես ակտիվ են եղել, 80-ը՝ պասիվ (ակտիվության ցուցանիշը՝ 81,2 % է, 1999 թվականին՝ 70.1 %)։ 425 ակտիվ բնակիչներից աշխատել են 306-ը (172 տղամարդ, 134 կին), գործազուրկ է եղել 39 մարդ (15 տղամարդ և 24 կին)։ 80 պասիվներից 16 մարդ եղել են աշակերտ կամ ուսանող, 29-ը՝ թոշակառու, 35-ը պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Քուին Քամմինգս
Քուին Քամմինգս(Quinn Cummings, ), ամերիկացի դերասանուհի և գործարարուհի։
Դերասանական կարիերան սկսել է մանկուց, նկարահանվելով բազմաթիվ գովազդային հոլովակներում։ 1977 թվականին կատարել է իր առաջնելույթը կինոյում, Գերբերդ Ռոսսայի «Ցտեսություն, սիրելիս» ֆիլմում, որը երկրորդ պլանի լավագույն դերասանուհի անվանակարգում նրան բերեց «Օսկար» և «Ոսկե գլոբուս»։ Հետագայում Քուին Քամմինգսը նկարահանվում էր բացառապես հեռուստատեսությամբ, փոքր դերեր կերտելով «Ընտանիքը», «Ռեմինգթոն Սթիլ» և այլ սերիալներում։ Երկրորդ և վերջին անգամ դերասանուհին մեծ էկրանին է հայտնվել 1989 թվականին՝  «Լսիր ինձ» դրամայով, իսկ 1991 թվականին, նա դադարեց նկարահանվել։
Այժմ նա ապրում է Լոս Ֆելիս քաղաքում դստեր՝ Կատարինայի (ծնվել է 2000 թվականին) և զուգընկերոջ հետ։
Արտաքին հղումներ
Կատեգորիա:Օգոստոսի 13 ծնունդներ Կատեգորիա:Լոս Անջելես քաղաքում ծնվածներ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Դանիել Գևորգյան
Դանիել Սիմոնի Գևորգյան (Անդրիասյան, ), հայ բանաստեղծ, արձակագիր, ԽՍՀՄ գրողների միության անդամ 1938 թվականից։ ԽՄԿԿ անդամ 1955 թվականից։
Կենսագրություն
1925 թվականին ընտանիքով տեղափախվել է Բաքու։ Սկզբում սովորել է Բաքվի Պերճ Պռոշյանի անվան դպրոցում, ապա 1934 թվականին ավարտել Բաքվի մանկավարժական տեխնիկումը, 1953 թվականին՝ Բաքվի մանկավարժական ինստիտուտի լեզվագրական ֆակուլտետը (հեռակա)։ 1934 թվականին աշխատել է Ադրբեջանի Շամախու շրջանի Մադրասա գյուղի միջնակարգ դպրոցում որպես լեզվի ու գրականության ուսուցիչ։ 1935-1939 թվականներին եղել է Բաքվում լույս տեսնող «Սովետական գրող» հայերեն գրական-գեղարվեստական ամսագրի պատասխանատու քարտուղարը։ Այնուհետև ուսուցչություն է արել Նուխի քաղաքում և Գյոբուլաղ գյուղում։ 1944 թվականից աշխատանքի է անցել Բաքվի «Կոմունիստ» (հայերեն) թերթի խմբագրությունում։ 1950 թվականից աշխատել է Ադրբեջանական ԽՍՀ հրատարակչությունում որպես ավագ խմբագիր ։
Capitol Records
Capitol Records, ամերիկյան Universal Music Group-ին պատկանող ձայնագրման լեյբլ։ Այն ստեղծվել է ԱՄՆ-ում, 1942 թվականին, որպես West Coast ձայնագրման ընկերության առաջին լեյբլ` Ջոնի Մերքերի, Բադդի Դիզլևայի և Գլեն Ուոլեքսի կողմից։ 1955 թվականին այն սեփականաշնորհվել է EMI ձայնագրման լեյբլի կողմից ։ Հետագայում, 2012 թվականին EMI ընկերությունը սեփականաշնորհվել է Universal Music Group ընկերության կողմից։ Մեկ տարի անց ընկերությունը միանում է Capitol-ին, և Capitol Music Group ընկերությունը դառնում է Universal Music Group ընկերության մի մասը։ Capitol Records ձայնագրման լեյբլի աշխատասենյակը գտնվում է Հոլիվուդում։ Այն ճանաչված է որպես Կալիֆոռնիայի խորհրդանիշ։
Դանիել Գևորգյան
Ծանոթագրություններ
Կատեգորիա:Ույծ գյուղում ծնվածներ Կատեգորիա:20-րդ դարի արևելահայ բանաստեղծներ Կատեգորիա:20-րդ դարի արևելահայ արձակագիրներ Կատեգորիա:ԽՍՀՄ գրողների միության անդամներ Կատեգորիա:Ադրբեջանի պետական մանկավարժական համալսարանի շրջանավարտներ Կատեգորիա:ԽՄԿԿ անդամներ
Capitol Records
Լեյբլի հետ համատեղ համագործակցում են արտիստներ, ինչպիսիք են Փոլ ՄաքՔարթնին, Մերի Ջեյ Բլայջը, Քեթի Փերրին, Avenged Sevenfold-ը, 5 Seconds of Summer-ը, Թորի Քելլին, Սեմ Սմիթը, Թրոյ Սիվանը և այլն ։
Ծանոթագրություններ
Կատեգորիա:Ձայնագրման լեյբլներ Կատեգորիա:1942 հիմնադրումներ
Հովհաննես Պեյզատ
Պեյզատ Հովհաննես Պողոսի (1809, Կ․ Պոլիս - 24․4․1874, Կ․ Պոլիս), հայ նկարիչ։
Սովորել է նկարիչ Ս․ Քյուրքչյանի մոտ։ Մեծ հակում է ունեցել դեպի դեկորատիվ արվեստը (ձևավորել է Չրաղանի, Դոլմա-Բախչեի դահլիճները)։ Ստեղծել է դիմանկարներ («Աննա մայրապետը», «Զարուհի-Մաքրուհի», 1868), բնանկարներ («Նիագարայի շրվեժը», «Տեսարան Կ․ Պոլսից»), թեմատիկ պատկերներ («Վիեննայի գրավումը թուրքերի կողմից»)։ Պեյզատի արվեստում առանձնակի տեղ են գրավում կրոնական թեմաներով նկարները, որոնց զգալի մասը պահպանվել է Կ․ Պոլսի հայկական եկեղեցիներում «Հիսուսը» (1836, Սբ․ Գրիգոր Լուսավորիչ), «Խորհրդավոր ընթրիք» (1853), «Խաչից իջեցնելը» (1869), «Գեթսեմանի այգում» (1872, բոլորը Սբ․ Խաչ) են։ Պեյզատը հետևել է Իտալիայի ակադեմիական արվեստին, տուրք տվել նաև տեղի գեղագիտական սկզբունքներին։ Պեյզատի ստեղծագործությունը նպաստել է ոչ միայն Կ․ Պոլսի հայկական նկարչական արվեստի զարգացմանը, այլև թուրքական հաստոցային գեղանկարչության ձևավորմանը։
Գրականություն
Կատեգորիա:Հայ նկարիչներ Կատեգորիա:1809 ծնունդներ Կատեգորիա:1874 մահեր
Կուալիուցո
Կուալիուցո (Quagliuzzo), կոմունա Իտալիայում, Պիեմոնտ մարզում։ Զբաղեցնում է 1 կմ² տարածք։ Բնակչությունը 2008 թվականի տվյալներով՝ 321 մարդ։ Հեռախոսային կոդը՝ 0125։ Փոստային ինդեքս 10010 ։ Խտությունը՝ 321 մարդ/կմ²։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Աստղերն իմ վկաներն են
Աստղերն իմ վկաներն են (Yıldızlar Şahidim), թուրքական հեռուստասերիալ, որը ցուցադրվել է 2017 թվականի հունվարի 27-ին փետրվարի 17-ը Star TV հեռուստաընկերության եթերում։ Գլխավոր դերերում հանդես են եկել Օզգե Գյուրելը և Բերք Ջանքաթը։ Հեռուստասերիալի պրոդյուսերը Ալի Գյունդօղդուն է ։
Սցենար
Հազիրանը երիտասարդ աղջիկ է, ով երազում է դառնալ երգչուհի։ Մի անգամ համերգի ժամանակ նա ծանոթանում է հայտնի երգիչ Արասի հետ։ Նրանք առաջին հայացքից սիրահարվում են։ Սակայն նրանց բաժանում են ոչ միայն սոցիալական կարգավիճակը, այլև Արասի հայրը ու մայրը։ Ֆիքրեթը և Զեյնոն նույնպես շոու բիզնեսի ներկայացուցիչներ են։ Զեյնոն նույնպես եղել է երգչուհի, սակայն այնպես է ստացվել, որ 15 տարի առաջ թողել է որդուն և ամուսնուն։ Նա ցանկանում է վրեժ լուծել ամուսնուց, ով դարձել էր հայտնի պրոդյուսերական կենտրոնի տնօրեն։ Նա որոշում է Հազիրանին դարձնել հայտնի երգչուհի և պատերազմել Ֆիքրեթի հետ։ Սակայն ամեն ինչ հեշտ չէ, քանի որ Ֆիքրեթը և Զեյնոն դեռ սիրում են իրար։ Դրան զուգընթաց սկսվում է նաև Արասի և Հազիրանի սիրո պատմությունը ։
Գարեգին Պեշկյոթուրյան
Պեշկյոթուրյան Գարեգին, հայ բանաստեղծ։
Սովորել է տեղի Եփրատ կոլեջում, որտեղ 1887 թվականից անգլերեն և երաժշտություն է դասավանդել։ Այդ տարիներին էլ խմբազրել ու հրատարակել է «Ասպարեզ» խմորատիպ ամսագիրը։ ՄամուլՄամուլի էջերում պահպանվել են Պեշկյոթուրյանի մոտ մեկ տասնյակ բանաստեղծություններ, որոնցից «Սրինգը» ետդուրյանական շրջանի հայ քնարերգության ընտիր նմուշներից է։ Բանաստեղծության համար երաժշտություն է գրել ինքը հեղինակը։
Կատեգորիա:Հայ բանաստեղծներ
Բալթյան վագրեր
Բալթյան վագրեր (Baltic Tiger), Բալթյան երկրների՝ Էստոնիայի, Լատվիայի, Լիտվայի պայմանական անվանումը նրանց տնտեսական կտրուկ աճի ընթացքում՝ 2000-2006 թվականներին (տնտեսական վագրեր են անվանում այն երկրները, որոնք տնտեսական աճի բարձր տեմպեր են գրանցում)։ 2008 թվականի համաշխարհային ճգնաժամից հետո, որը ծանր հարված է հասցրել Մերբալթյան երկրների տնտեսական ու ֆինանսական համակարգերին, բալթյան վագրեր եզրույթն այս երկրների վերաբերյալ այլևս չի կիրառվել։
Բնութագիր
2006 թվականին նախորդ տարվա համեմատությամբ Էստոնիայի ՀՆԱ-ն աճել է 11,2 %-ով, Լատվիայինը՝ 11,9 %-ով, իսկ Լիտվայինը՝ 7,5 %-ով։ Միևնույն ժամանակ Մերձբալթյան երկրների տնտեսական աճի բացասական բնութագիրներից է եղել ընթացիկ գործողությունների հաշվարկի աճող պակասը։
Մերձբալթյան երկրները Եվրամիություն են մտել 2004 թվականին։ 2010 թվականին նախատեսված է եղել այս երկրների անցումը եվրոյին։ Եվրամիություն մտնելու պահին մեկ շնչի հաշվով միջին եկամուտը զգալիորեն ցածր է եղել Եվրամիության միջին ցուցանիշից (Լիտվայում՝ եվրոպական միջին ցուցանիշից 47 %-ով), և մեծ հույսեր են եղել, որ իրականացվող քաղաքականությունը եթե չի հասցնի եվրոպական ցուցանիշին, գոնե կմոտեցնի նրան։
2009 թվականի դեկտեմբերին Eurostat վիճակագրական ծառայությունը հայտարարել է, որ եթե տնտեսական ճգնաժամը չլիներ, ապա Լիտվան մեկ շնչին բաժին ընկնող ՀՆԱ-ով կանցներ Եվրամիության ցուցանիշից։ Լիտվայի ՀՆԱ-ն բնակչության մեկ շնչի հաշվով գնողունակության ցուցանիշով 2008 թվականին կազմել է եվրոպական միջին մակարդակի 62 %-ը։ Այս ցուցանիշն ավելի բարձր է եղել, քան Լեհաստանում, սակայն 5 %-ով ավելի ցածր է եղել, քան Էստոնիայում։ Լեհաստանում ՀՆԱ-ն բնակչության մեկ շնչի հաշվով կազմել եվրոպական միջին ցուցանիշի 56 %-ը, Լատվիայում՝ 57 %-ը, Էստոնիայում՝ 67 %-ը ։
Սակայն սրան հաջորդել է տնտեսական աճի տեմպերի զգալի անկում՝ ընդհուպ մինչև ՀՆԱ-ի կրճատում։ Եվրահանձնաժողովի տվյալներով ներկայումս Եվրամիության երկրները արդեն գտնվում են աստիճանական հետընթացի փուլում, մասնավորապես հետընթաց է գրանցվել Էստոնիայում, Լատվիայում ։ ՀՆԱ-ի նվազումը Լիտվայում կազմել է 16,8 %։ 2009 թվականի տվյալներով Մերձբալթիկայի երեք երկրները հայտնվել են ՀՆԱ-ի աճի լավագույն տեմպ գրանցած աշխարհի լավագույն հինգ երկրների ցանկում ։
Բնակչության մեկ շնչի հաշվով ՀՆԱ
Միջազգային դոլար (գնողունակության համարժեքություն)
Ճգնաժամի պատճառներ ու նախադրյալներ
Բացի սպառողական պահանջից՝ վարկեր ներդնելու տարածված միջոց են եղել անշարժ գույքի շուկայում չարաշահումները, որին ձգտել է խոշոր սպեկուլյատիվ կապիտալը ։ Մինչճգնաժամային շրջանի նկատմամբ անշարժ գույքի գների չարդարացված բարձր աճի մասին է վկայել այն փաստը, որ քաղաքներում կրճատվել է բնակչության աճը։ Բացի այդ՝ Բալթյան երկրներում տնտեսական աճը տեղի է ունեցել էներգիայի սպառման աճի բացակայության ֆոնին, ինչը ևս մեկ անգամ ընդգծել է նրա սպեկուլյատիվ բնույթը։ Երբ պարզ է դարձել, որ չարաշահումների հետևում իրական պահանջարկ չկա, հաջորդել է անշարժ գույքի շուկայում գների կտրում նվազումը։ 2007 թվականին գրանցված ամենաբարձր գների համեմատությամբ 2011 թվականի վերջին Ռիգայում բնակարանի գներն անկում են ապրել 58,8 %-ով, Վիլնյուսում՝ 39,2 %-ով, Տալլինում՝ 36,6 %-ով ։
Կտրուկ աճել են արժեզրկումը՝ 12 %-ից հասնելով 19 %-ի և գործազրկությունը՝ հասնելով մինչև 20 %-ի։ Ճգնաժամի արդյունքում կտրուկ աճել է մերձբալթյան երկրներից բնակչության արտագաղթը։ Այսպես, Լիտվայից դուրս եկողների թիվը միայն 2010 թվականին կազմել է 83,1 հազար մարդ, իսկ 2011 թվականին՝ 54,3 հազար մարդ ։
Ժողովրդագրական բաղադրիչ
Բացի վերոնշյալից՝ ոչ պակաս կարևոր է այն փաստը, որ մերձբալթյան երեք երկրների բնակչությունը գտնվում է ինտենսիվ նվազման փուլում՝ 1990-ական թվականների համեմատությամբ, ինչը բացատրվում է ինչպես բնական նվազումով, այնպես է արտագաղթով։ Այսպես, Ռիգայի բնակչությունը 1991-2011 թվականների ընթացքում կրճատվել է 23 %-ով։ Սա իր հերթին ավելացնում է բյուջեի ծանրաբեռնվածությունը կենսաթոշակային տարիքի մարդկանց հանդեպ։ Նման պայմաններում ներքին սպառման աճի բարձր տեմպերն ու աշխատանքի արտադրողականության աճը պահելը մաթեմատիկորեն անհնար է դառնում։
Արտաքին հղումներ
Կատեգորիա:Տնտեսական պատմություն Կատեգորիա:Էստոնիայի տնտեսություն Կատեգորիա:Լատվիայի տնտեսություն Կատեգորիա:Լիտվայի տնտեսություն
Լասկերի մրցանակ
Լասկերի մրցանակ (Lasker Award), ամերիկական մրցանակ՝ բժշկության ոլորտի անձանց համար, որը շնորհվում է 1946 թվականից և ԱՄՆ-ում դիտվում է որպես «երկրորդ Նոբելյան մրցանակ» ։
Դափնեկիրներ
Մրցանակները տրվում են մի քանի անվանակարգերում (մոտ 250.000 ԱՄՆ դոլար)։
1951
«Ալկոհոլիզմի դարավոր խնդրին եզակի և հաջողակ մոտեցման համար» ։
2005
«Կրծքագեղձի քաղցկեղի բուժման հիմք ստեղծելու և այս կործանարար հիվանդության մասին հանրային իրազեկման կտրուկ բարձրացման համար» ։
2006
«Ժամանակակից բջջային կենսաբանության հիմնադրին՝ իր 57-ամյա գործունեության ընթացքում քրոմոսոմի կառուցվածքի և դրանց գործառույթների հետազոտման, in situ հիբրիդացման հայտնագործման, համարձակ փորձեր կատարելու համար» ։
2007
«ԱՄՆ կառավարության երկու խոշոր ծրագրերի գլխավոր ճարտարապետին՝ ՁԻԱՀ-ի և կենսապահովության դեմ պայքարում իր դերը ունենալու համար» ։
2008
«Իր 51-ամյա կարիերայի ընթացքում, որպես բոլոր ժամանակների ամենախոշոր մանրէաբանական որսորդներից մեկին՝ հակաբիոտիկների դիմադրողականության մոլեկուլային բնույթը հայտնաբերելու և ավելի քան 100 ուսանողներին ուսուցանելու համար, որոնցից շատերը ներկայումս զբաղվում են մանրէաբանության և վարակիչ հիվանդությունների ուսումնասիրությամբ» ։
2009
«Առողջապահական համակարգին աջակցելու, այս ոլորտում համաշխարհային ստանդարտ հաստատելու, ծխախոտի օգտագործմումը նվազեցնելու համար» ։
2010
«Կենսաբժշկական գիտության մեջ ավելի քան 50 տարիների ընթացքում զարգացող երկրների հազարավոր երեխաների և հիվանդների բուժման և արյան գենետիկ հիվանդությունների ուսումնասիրության առաջատար դերի համար» ։
2015
«Արևմտյան Աֆրիկայում Էբոլայի տենդի և ճգնաժամային իրավիճակի ժամանակ համարձակ գործողությունների համար» ։
Արտաքին հղումներ
Կատեգորիա:Գիտական մրցանակներ Կատեգորիա:ԱՄՆ-ի մրցանակներ Կատեգորիա:Բժշկական և առողջապահական կազմակերպություններ
Էռերա դե Պիսուերգա
Էռերա դե Պիսուերգա (Herrera de Pisuerga), մունիցիպալիտետ Իսպանիայում, գտնվում է Պալենսիա պրովինցիայում, Կաստիլիա և Լեոն ինքնավար համայնքի կազմում։ Մունիցիպալիտետը գտնվում է Բոեդո Օխեդա մարզում (Boedo-Ojeda): Զբաղեցնում է 99.08 կմ2 տարածք։ Բնակչությունը՝ 2118 մարդ (2016 թվականի տվյալներով)։ Պրովինցիայի վարչական կենտրոն Պալենսիայից հեռու է 72 կմ։ Քաղաքի հովանավոր է համարվում Սուրբ Անան Santa Ana:
Պատմություն
Ժամանակակից Էռերա դե Պիսուերգան ձևավորվել է դեռևս հին հռոմեական շրջանում։ Այդ մասին են վկայում տարածքում հայտնաբերված Պիսորակա հնագույն քաղաքի ավերակները։ Ըստ պատմագետների, այդտեղ է կայանել մակեդոնական կայազորը մ.թ. 20-40 թվականներին՝ Կանտաբրիայի պատերազմի ժամանակ։ Ինչպես ցույց են տալիս պեղումները, հետագայում այստեղ բնակություն են հաստատել վեսգոթերը:
14-րդ դարում, Կաստիլիայի թագավոր Ալֆոնսո XI-ը 180 000 մարավեդիով գնել է այս տարածքը՝ ձեռնամուխ լինելով բնակավայրի վերակառուցմանը և վերաբնակեցմանը։ Հետագայում Կաստիլիայի թագավոր Յոհան I-ը տարածքը նվիրել է հերցոգ Ֆրիասին, որի իշխանության տակ էլ մնաել է մինչև 19-րդ դար։ Հենց նրա օրոք էլ Հերերայի տարածքում կառուցվել է ֆրանցիսկյան առաջին վանական համալիրը։
1517-1522 թվականներին, Կառլ V կայսրը երկու անգամ անցել է Էռերայի տարածքով։ 18-րդ դարի վերջին սկսեցին կառուցել Կաստիլիայի ջրանցքը (Canal de Castilla)՝ հիմք դնելով քաղաքի տնտեսական զարգացմանը։ Մինչև 1862 թվականը Հերերայի տնտեսական ռեսուրսները շահագործվում էին միայն վանքի հոգևորականների կողմից։
1862 թվականին ավարտվեց երկաթուղու կառուցումը, որը ձգվելով երկրի տարածքով, հասնում էր մինչև Էռերա։ 1902 թվականին Իսպանիայի ռեգենտ Մարիա Քրիստինան Հերերա դե Պիսուրեգային տվեց քաղաքի կարգավիճակ։
Քաղաքից արևելք, մոտ 4 կմ հեռավորության վրա գտնվող օդանավակայանը, Իսպանիայում Քաղաքացիական պատերազմի ժամանակ ծառայել է որպես դաշտային օդանավակայան։
Տեսարժան վայրեր
Էռերա դե Պիսուերգայի տարածքում պահպանվել են հին հռոմեական կառույցներ. քաղաքային դարպասները, պալատներ, ընտանեկան զինանշաններով կալվածքներ։
Արտաքին հղումներ
Կատեգորիա:Կաստիլիա և Լեոնի բնակավայրեր Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Ջեյմս Քլարկ Ռոսս
Ջեյմս Քլարկ Ռոսս (James Clark Ross, ), բրիտանական զինվորական նավաստի, բևեռային շրջանների հետազոտող, 1848 թվականից Թագավորական աշխարհագրական ընկերության անդամ (Fellow of the Royal Society):
Կենսագրություն
Ծնվել է 1800 թվականի ապրիլի 15-ին Լոնդոնում։ Ծագումով շոտլանդացի է։
Նավատորմ է մտել դեռևս տասներկու տարեկան հասակում՝ հայտնվելով իր հորեղբոր՝ կապիտան Ջոն Ռոսսի նավի վրա։ 18 տարեկանում նա հորեղբոր հետ «Իզաբելլա» նավով կատարել է իր առաջին ուղևորությունը դեպի Արկտիկա՝ Բաֆինի երկրի շրջան։ 1820-ական թվականներին մասնակցել է Ու. Է. Պարրիի գլխավորությամբ հյուսիսային երեք արշավախմբերին, որոնք իրականացրել են Հյուսիս-Արևմտյան անցման ուսումնասիրությանը։ 1829 - 1833 թվականներին կրկին ուսումնասիրել է Արկտիկական շրջանները իր հորեղբայր Ջոն Ռոսսի գլխավորությամբ։ 1831 թվականին նրանց կողմից հայտնաբերվեց Հյուսիսային մագնիսական բևեռը։
1839-1843 թվականներին «Էրեբուս» և «Թերոր» նավերով նախաձեռնել է այդ ժամանակաշրջանում Անտարկտիդայի մեծագույն ուսումնասիրությունը՝ հայտնաբերելով իր պատվին անվանված ծովն ու ամենամեծ շելֆային սառցադաշտը։ 1841 թվականին Ջեյմս Ռոսսը հայտնաբերել է Էրեբուս և Թերրոր հրաբուխները, որոնք նա անվանել է իր նավերի անուններով ։ 1842 թվականին Ռոսսն առաջին մարդն էր, ով հատել էր հարավային լայնության 78° զուգահեռականը։
Ճանապարհորդության ընթացքում հետախուզվել էին Վիկտորիայի երկիր տարածքի ափերը Անտարկտիդայում։ Սակայն հայտնաբերված տարածքները Ռոսսը համարում էր կղզիներ, ոչ թե մայրցամաք։ Բացի այդ կոնկրետ Անտարկտիդայում նա չի իջել։
Անտարկտիկայից վերադառնալուց հետո Ռոսսը ստացել է ասպետի տիտղոս և ազնվականի, իսկ Ֆրանսիայում ներկայացվել է Պատվո լեգեոնի շքանշանի։ 1847 թվականին իր ուսումնասիրությունների մասին գիրք՝ «A Voyage of Discovery and Research to Southern and Antarctic Regions»:
1848—1849 թվականներին «Էնթերպրայզ» նավով Ռոսսը ղեկավարել է Ջոն Ֆրանկլինին որոնող արշավախումբը, որը հաջողությամբ չի պսակվել։
Ջեյմս Ռոսսը մահացել է 1862 թվականին Էյլսբերիում։
Անձնական կյանք
Ռոսսն ամուսնացած է եղել լեդի Էնն Կոուլմանի հետ, որը մահացել էր նրանից հինգ տարի առաջ։
Օբյեկտներ ի պատիվ Ռոսսի
Ռոսսի անունով բացի Ռոսսի ծովից և Ռոսսի շելֆային սառցադաշտից բացի անվանվել են երկու կղզիներ Արկտիկայում (Ռոսսի կղզին и Ջեյմս Ռոսսի կղզին), փոկի տեսակ, թիթեռ, Արկտիկայում Նոր Զելանդիայի տարածքային պահանջների ոլորտը, նավ, խառնարան Լուսնի վրա, քաղաք Կալիֆորնիայում, լեռ Կերգելեն կղզում և այլն։
Պատկերված է բրիտանական փոստային 1972 թվականի դրոշմանիշի վրա։
Գրականություն
Կատեգորիա:Աշխարհագրագետներ Կատեգորիա:Ճանապարհորդներ Կատեգորիա:Անգլիացի ճանապարհորդներ Կատեգորիա:Անգլիացի բևեռախույզներ Կատեգորիա:Ծովագնացներ Կատեգորիա:Անգլիացի աշխարհագետներ Կատեգորիա:Անձինք նամականիշերի վրա Կատեգորիա:Անգլիացի ծովագնացներ Կատեգորիա:Անգլիացի բնագետներ
Գո Արա
Գո Արա (고아라, ), հաևավկորեացի մոդել և դերասանուհի։ Առավել հայտնի է Reply 1994 (2013), You're All Surrounded (2014) և Հվարանգ. Երիտասարդ մարտիկ պոետը (2016) հեռուստասերիալներով։
Կյանք և կրթություն
Գոն ծնվել է Ջինջույում, Հարավային Գյոնգսանգ, Հարավային Կորեա։ Երիտասարդ տարիքում նա անընդհատ գնում էր դեպի Կորեա, քանի որ հայրը զինվոր էր։ Երբ նա դպրոցական էր նրան առաջարկում են մասնակցել SMS Entertainment գործակալության տաղանդների լսումներին ։ 2003 թվականին նա դարձավ SM Entertainment Teen Model մրցույթի հաղթող։ SMS Entertainment-ին միանալուց հետո նա սկսեց ճանապարհորդել այդ ընկերության այլ զբոսաշրջիկների հետ ՝ երգի, պարի և դերասանական խաղի շրջանակներում։
Կարիերա
Գոն 2003 թվականին ընտրվել էր կատարելու կնոջ գլխավոր դերը KBS-ի Sharp #1 դրամայում։ Նա 2005 թ.֊ին դերը կրկնեց Sharp #2-ում ։ Հետո Գոն նկարահանվել է SBS-ի Snow Flower դրամայում, որտեղ նա նկարահանվել է Կիմ Հե Աի հետ միասին ։ Յու Դա Միի ըմբոստ և ամբիցիաներով դերը որը նրան ճանաչում բերեց հաջորդ տարվա մրցանակաբաշխության ժամանակ։
Գոի առաջին ֆիլմը եղել է ճապոնական մեծածավալ ֆիլմ Genghis Khan: To the Ends of the Earth and Sea, որը լույս է տեսել Ճապոնիայում 2007 թվականի մարտին և Հոնգ Կոնգում 2007 թվականի ապրիլին։ Նա ավելի քան 40000 լսումներից հետո խաղացել է Չինգիզ Խանի կնոջ Խուլանի դերը ։
Փյոքինգ
Փյոքինգ (Pöcking), համայնք Գերմանիայում՝ Բավարիա երկրամասի Շտարնբերգ շրջանում։
Գո Արա
Կարիերա
2008 թվականին նա Յուն Կայ Սենգի հետ նկարահանման էր MBS-ի Who Are You? դրամայում ։ Չնայած որ այն Կորեայում ունեցավ ցածր վարկանիշ, Body swap կոմեդիան միջազգային երկրպագուների ուշադրությանն արժանացավ, մեծացնելով Korean Wave-ի պրոֆիլը։ Դա հանգեցրել է Karei naru Spy դորամային ։
Փյոքինգ
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 5700 մարդ։ Կինոռեժիսյոր Լենի Ռիֆենշթայլի մահվան վայրը։ Այստեղ բնակվել է ավստրիական կայսերական տան ղեկավարը, թագաժառանգ Օտտո Ֆոն Հաբսբուրգը։
Գո Արա
Կարիերա
2009 թվականին նա դիպլոմ է ստացել MBC-ի գլխամասում DBSK-ից կախարդական երգչուհի Ջունգ Յուն Հոյի հետ։ Ռեժիսոր Պարկ Սունգ Սոն հետագայում ասել է, որ ինքը ցանկացել է նրան ավելի շատ Kang Hae-bin- ի դերի համար, քան ցանկացած այլ դերի։
2011 թվականին, Գոն իր հայրենի ֆիլմը նկարահանեց Pacemaker-ում, որտեղ նա 5 կիլոգրամ քաշ տվեց, Հարավային Կորեայի համար ներկայացնող բեւեռային քերծվածք նկարագրելու համար ։ Այնուհետև նա ցուցադրեց իր երգեցողության հմտությունները 2012 թվականին Բազմամշակութային ֆիլմում հայրիկի հետ՝ Park Yong-woo-ի ։ Ուշադրություն հրավիրեց նրա երգելու և պարելու ունակություններին, ֆորմալ անգլերենին եւ ֆիլմի կատարման գործում ։
2013 թվականին նկարահանվելով Reply 1994 դրամայում Գոն ապագայում հայտնի դարձավ՝ ընդլայնելով իր նոստալջիք լսարանը։ Սունգ Նա Յունգի դերը տանելու համար նա կարճ կտրում է մազերը և ձեռք է բերել 18 ֆունտ ։ Այդ ժամանակ շատերն էին կասկածում նրա քասթինգին, երբ Գոն առաջին անգամ հայտարարեց որ ինքն արժանացել է գովասանքի թե իր քննադատների և թե հանդիսատեսի կողմից ։ Իր կատարման համար Գոն ստացել է լավագույն դերասանուհի մրցանակը Baeksang Art Awards և APAN Star Awards-ում։ Այնուհետ 2014թ որպես գլխավոր դերակատար նա նկարահանվել է ոստիկանական դետեկեիվ դրամայում՝ You're All Surrounded, Lee Seung-gi-ի և Cha Seung-won-ի հետ  ։
2015-ին Գոն վերադարձավ մեծ էկրան, Yoo Seung-ho- ի կողմից, ժոզեոնյան դարաշրջանի ռոմանտիկ ֆիլմում՝ The Magician-ում նկարահանվելու համար, որտեղ նա խաղում է արքայադստեր դերը, ով սեր է գտնում կրկեսի մոգի հետ ։ Դրանից հետո Phantom Detective-ում առաջատար դերակատարն էր, Lee Je-hoon-ի հետ, ով խաղում էր Հոն ԳիլԴոնգի դերը ։
2016 թվականին Գոն նկարահանվում է Hwarang: The Poet Warrior Youth երիտասարդական-պատմական դրամայում Փակ Սո Ջուն-ի հետ ։ Նույն տարում, 13 տարի հետո նա լքում է SM Entertainment-ը և 2017 թվականի հունվարին պայմանագիր է կնքում նորաստեղծ Artist Company-ի հետ ։
2017 թվականին Գոն Song Seung-heon-ի հետ նկարահանվեց ֆանտազիա, թրիլլեր «Black» դրամայում ։
Ծանոթագրություններ
Կատեգորիա:Հարավկորեացի դերասանուհիներ Կատեգորիա:Հարավկորեացի մոդելներ Կատեգորիա:Հարավկորեացի հեռուստատեսային դերասանուհիներ Կատեգորիա:Հարավկորեացի կինոդերասանուհիներ
Դրուպի
Դրուպի, անիմացված մուլտիպլկացիոն կերպար, տխուր դեմքով մարդակերպ շուն (ցեղատեսակ՝ բեսեթ հաունդ), որտեղից էլ ծագել է նրա անունը («Droopy» թարգմանում է «տխուր, վհատ»)։ Կերպարը ստեղծել է Թեքս Էյվերը, 1943 թվականին, Մետրո-Գոլդվին-Մայերի ստեղծած մուլտֆիլմների համար։ Նա փաստացի, MGM-ի մեկ այլ հայտնի կերպարի՝ բարձր և էքսցենտրիկ խելագարված Սկյուռիկի (անգլերեն՝ Screwy Squirrel) հակապատկերն է։ Դրուպին շարժվում էր դանդաղ և հոգնած, խոսում էր մոնոտոն և չնայած իր աններկայանալի արտաքինի, նրան միշտ հաջողվում էր խորամանկել իր թշնամիներին։ Իսկ, երբ նրան վերջապես հաջողվում էր զայրացնել, պարզվում էր ընդունակ է անխղճորեն ծեծել իրեն երկու անգամ գերազանցող հակառակորդներին։
Առաջին անգամ հայտնվեց 1943 թվականին՝ Թեքս Էյվերիի ձեռքից, որը 1943 թվականի մուլտֆիլմում դեռ չուներ իր անունը («Dumb-Hounded», այնուհետև այն ռուսերեն թարգմանվեց որպես «Դրուպի՝ «ոստիկանական հետախույզ»։ Սակայն, 1949 թվականի  «Պարոն Դրուպի» («Señor Droopy») մուլտֆիլմում, մինչև  էկրանին հինգերորդ անգամ իր հայտնվելն անվանում էին «Ուրախ որսկան շուն» («Happy Hound»), որը օգտագործվել է նաև այն ժամանակ, երբ նա հայտնվեց «Our Gang Comics» էջերում։ 1958 թշվականին, «Դրուպի» սերիալի փակումից հետո, կերպարը մի քանի անգամ վերածնվեց տարբեր նախագծերում, ամենից հաճախ հեռուստաշոուներում, դարձավ MGM -ի սիմվոլներից մեկը, դասվելով Թոմն ու Ջերին մուլտֆիլմի հերոսների շարքին։
Արտաքին հղումներ
Կատեգորիա:Հորինված խոսող կենդանիներ Կատեգորիա:Մուլտֆիլմերի կերպարներ Կատեգորիա:Հայտնի շներ
Ալբին Բրունովսկի
Ալբին Բրունովսկի (Albín Brunovský, ), սլովակ նկարիչ, դիզայներ, լիտոգրաֆ, պատկերազարդող, մանկավարժ։ Չեխոսլովակիայի ԽՍՀ ժողովրդական նկարիչ (1985)։ Հայտնի է մանկական գրքերի պատկերազարդումներով։ Դասավանդել է Բրատիսլավայի գեղարվեստի բարձրագույն դպրոցում։ Եղել է չեխոսլովակյան կրոնի թողարկված վերջին շարքի դիզայները։ Համարվում է 20-րդ դարի լավագույն սլովակ նկարիչներից։
Կենսագրություն
Ալբին Բրունովսկին ծնվել է 1935 թվականի դեկտեմբերի 25-ին չեխոսլովակյան Զոհոր քաղաքում (այժմ՝ Մալացկի շրջան, Բրատիսլավայի երկրամաս, Սլովակիա)։ Գործունեությունն սկսել է որպես թատերական նկարիչ, նկարել է պաստառներ։ 1955-1961 թվականներին սովորել է Բրատիսլավայի գեղարվեստի բարձրագույն դպրոցում Վինսենթ Խլոզնիկի դասարանում։ Ավելի ուշ՝ 1966-1990 թվականներին, Բրունովսկին դասավանդել է նույն դպրոցում, 1981 թվականից՝ պրոֆեսոր։ 1980-ական թվականներին եղել է չեխոսլովակյան կրոնի թողարկված վերջին շարքի դիզայները, ավելի ուշ նկարազարդել է նամականիշեր ։
Գործունեության ընթացքում Բրունովսկին փորձարկել է տարբեր գրաֆիկական մեթոդներ։ Ուսումնառության ընթացքում կատարել է փորագրություն փայտի վրա, այնուհետև փորձարկել է վիմագրություն։ 1960-ական թվականների կեսին նրա գրաֆիկական աշխատանքներին բնորոշ է եղել օֆորտը։ Զբաղվել է նաև գեղանկարչությամբ։ Նրա պատկերազարդումները հիմնականում արված են ջրաներկով։ Հետագայում ստեղծել է նաև ծավալուն աշխատանքներ ։
Արտաքին հղումներ
Կատեգորիա:Սլովակ նկարիչներ Կատեգորիա:Սլովակ մանկավարժներ
Սեդա Հակոբյան
Սեդա Հակոբյան (سيتا هاكوبيان, ), հայկական ծագմամբ իրաքցի երգչուհի։ Երաժշտական կարիերան սկսել է 1968 թվականին, ունեցել է մեծ հաջողություն։ Հայտնի է որպես «Իրաքի ջերմ ձայն» և համարվում է Իրաքի Ֆեյրուզը ։
Կենսագրություն
Սեդա Հակոբյանը ծնվել է 1950 թվականին Իրաքի Բասրա քաղաքում քրիստոնյա իրաքահայերի ընտանիքում։ Հայրը թենիս էր խաղում և որպես Իրաքի ներկայացուցիչ հանդես է եկել տարբեր մրցաշարերում։ Երաժշտական ասպարեզ մուտք գործելուց հետո Սեդան աշխատում է այնպիսի հայտնի կոմոպզիտորների հետ, ինչպիսիք են Թարիք ալ-Շիբլին, Ֆարուք Հիլալ Խամաշը, Էլիաս Ռահբանին և Ահմեդ Քասիմը։
1997 թվականին Հակոբյանը հեռացել է Իրաքից և հաստատվել Կատարում։ Այժմ բնակվում է Տորոնտոյում։
Անձնականկյանք
Սեդան ամուսնացած է ռեժիսոր Էմադ Բաջատի հետ։ Ունեն երկու դուստր` Նովան և Նեիրը։ Նովա Էմադը նույնպես երգչուհի է, ապրում է Կանադայում և հետևում է մոր հետքերին` նորացնում է դասական իրաքյան երաժշտությունը` ներմուծելով նոր ժանրեր, օրինակ`  հիփ-հոփ / Trance և Bossa-Nova: Նեիրը խմբագիր, ռեժիսոր և լուսանկարիչ է։
Արտաքին հղումներ
Կատեգորիա:Իրաքահայ երգչուհիներ
Վիկտորյա Բելակովսկայա
Վիկտորյա Մարկովնա Բելակովսկայա (Виктория Марковна Белаковская, 25 մարտի, 1901, Ալեքսանդրիա, Եկատերինոսլավի նահանգ, Ռուսական կայսրություն (ներկայում՝ Կիրովոգրադի մարզ, Ուկրաինա) – 9 դեկտեմբերի, 1965, Լենինգրադ, ԽՍՀՄ), խորհրդային ռուս նկարչուհի, գեղանկարիչ, Լենինգրադի նկարիչների միության անդամ։
Կենսագրություն
Վիկտորյա Բելակովսկայան ծնվել է 1901 թվականի մարտի 25-ին Ուկրաինայի Եկատերինոսլավի նահանգի Ալեքսանդրիա քաղաքում։ Գիմնազիան ավարտելուց հետո՝ 1918-1923 թվականներին, սովորել է Օդեսայի կերպարվեստի ինստիտուտում՝ Պ. Վոլոկիդինի ու Տ. Դվորնիկովի մոտ։ 1923 թվականին՝ Պետրոգրադ տեղափոխվելուց հետո, սկսել է սովորել Լենինգրադի Ի. Ռեպինի անվան նկարչության, քանդակագործության ու ճարտարապետության ինստիտուտի գեղանկարչության ֆակուլտետում՝ Կուզմա Պետրով-Վոդկինի արվեստանոցում։ 1927 թվականին ավարտել է ինստիտուտը՝ ստանալով նկարիչ-գեղանկարչի կոչում. նրա դիպլոմային աշխատանքը եղել է «Պողպատե ձին Ուկրաինայի դաշտերում» («Стальной конь на полях Украины») նկարը ։
Վիկտորյա Բելակովսկայան մասնակցել է Լենինգրադի նկարիչների ցուցահանդեսներին 1931 թվականից։ Ստեղծել է դիմանկարներ, ժանրային կոմպոզիցիաներ, նատյուրմորտներ, բնանկարներ։ Նրա աշխատանքներից են «Պիոներուհի» (1931), Ուռենիներ («Вербы», 1932), «Կոլտնտեսուհին մանգաղով («Колхозница с серпом», 1934), «Ինքնադիմանկար ծխախոտով» («Автопортрет с папиросой», 1936), «Եղրևանի և հովտաշուշաններ» (1946), «Ինքնդիմանկար» (1947), «Լենինգրադյան բնանկար» (1953), «Վարդեր։ Նատյուրմորտ» (1956), «Սպիտակ վարդեր։ Նատյուրմորտ» (1957), «Գարնանային ծաղիկներ։ Նատյուրմորտ» (1961), «Կակաչներ», «Գնչուհի» (երկուսն էլ 1963) նկարները, ինչպես նաև «Ալթայ» (1963), «Ղրիմ» (1949-1952), «Կիև» (1946) շարքերը և այլն։ Վիկտորյա Բելակովսկայայի անհատական ցուցահանդեսներ են կազմակերպվել Լենինգրադում (1964),Սանկտ Պետերբուրգում (1993, 2001, 2011), Մոսկվայում (2004, Ա. Պուշկինի անվան կերպարվեստի պետական թանգարան)։
Վիկտորյա Բելակովսկայան ամուսնացած էր նկարիչ և մանկավարժ Վիկտոր Պորոշկինի հետ (1906-1983)։ Նրանց որդին է նկարիչ Վլադիմիր Պորոշկինը (ծնվել է 1931 թվականին)։
Վիկտորյա Բելակովսկայան մահացել է 1965 թվականի դեկտեմբերի 9-ին Լենինգրադում։ Նրա աշխատանքները պահվում են Ռուսական պետական թանգարանում, ինչպես նաև այլ թանգարաններում ու մասնավոր հավաքածուներում Ռուսաստանում, Մեծ Բրիտանիայում, ԱՄՆ-ում, Ֆրանսիայում ու այլ երկրներում։
Գրականություն
Կատեգորիա:Ռուս նկարչուհիներ Կատեգորիա:ԽՍՀՄ նկարիչների միության անդամներ Կատեգորիա:Խորհրդային նկարչուհիներ Կատեգորիա:Խորհրդային նկարիչներ
Աքվատինտա
Ակվատինտա ( – օֆորտ և tinto – գունավորված, երանգավորված), փորագրության տեսակ, որը կատարվում է ասֆալտի կամ բեկնախեժի փոշով ծածկված մետաղե փորագրատախտակը թթվով մշակելու՝ կերագծելու (ժանտանյութելու) եղանակով ։ Ստեղծվում են երանգավորված գծանկարի էֆեկտներ, կիրառվում է շտրիխային օֆորտի զուգակցմամբ՝ հարստացնելով նրա տոնային և ֆակտուրային նրբերանգները ։ Կան նաև առանց օֆորտային շտրիխների «մաքուր» ակվատինտայի օրինակներ (Ֆ․ Գոյայի «Կապրիչոս» գրաֆիկական նկարաշարի առանձին թերթերը) ։
Ծանոթագրություններ
Կատեգորիա:Էստամպ
Դալիդա
Դալիդա (Dalida, داليدا, իսկական անունը՝ Իոլանդա Քրիստինա Ջիլոտտի, Iolanda Cristina Gigliotti, ), իտալական ծագմամբ ֆրանսիական երգչուհի, դերասանուհի։ Ինչպես նրան են անվանում՝ ֆրանսիական շանսոնի թագուհի։
Եգիպտոս
Իոլանդան ծնվել է 1933 թվականի հունվարի 17-ին։ Նրա հայրը իտալացի Պետրոն էր (1904 - 1945), մայրը՝ իտալուհի Ջուզեպպինան (մահացել է 1971)։ Հայրը Կահիրեի օպերայի նվագախմբի առաջին ջութակահարն էր ։
10 ամսական հասակում ինֆեկցիայի պատճառով ախտահարվում է Իոլանդիայի աչքը։ 8 ամիս անց նրան վիրահատում են։ Երկրորդ վիրահատությունը կատարվում է 1937 թվականին, սակայն բժշկական սխալի հետևանքով Իոլանդայի մոտ առաջանում է շլություն, որի պատճառով Իոլանդան չէր կարողանում քնել մութ սենյակում ու քնում է վառած լամպի դեպքում միայն։
Նա սովորում էր դպրոցում, որտեղ դասավանդում էին արաբերեն, ֆրանսերեն և անգլերեն։ Դպրոցն ավարտելուց հետո 16-ամյա Իոլանդան ստիպված է լինում աշխատել դեղագործական ընկերությունում որպես քարտուղարուհի։ 1951 թվականին Իոլանդան մասնակցում է «Միսս Ունդինա» մրցույթին, որտեղ արժանանում է երկրորդ մրցանակին, իսկ 1954 թվականին հաղթում է «Միսս Եգիպտոս» մրցույթում։
Այն բանից հետո, երբ նրա մայրն ու հարևանուհիները տեսնում են Իոլանդայի կիսամերկ լուսանկարը մոդայիկ ամսագրում, նրա նշանադրությունը խզվում է, իսկ Իոլանդան «Դոննա» գործակալությունում տեղավորվում է աշխատանքի՝ որպես մոդել։ 1953 թվականին կատարում են նրա աչքի երրորդ վիրահատությունը։
«Միսս Եգիպտոս» մրցույթում հաղթելուց հետո Իոլանդան առաջարկություն է ստանում նկարահանվել կինոյում։ Որպես կեղծանուն Իոլանդան վերցնում է Դալիլա անունը, աստվածաշնչյան Սամսոն և Դալիլա պատմության հերոսուհու անունով։ 1954 թվականին նա էպիզոդիկ դերեր է կատարում «Թութանհամոնի դիմակը» և «Բաժակ և սիգարետ» ֆիլմերում, որի համար նա ձայնագրում է Desiderio di un`ora երգը։
1954 թվականի դեկտեմբերի 24-ին ստանալով մոր համաձայնությունը, մեկնում է Փարիզ։
Փարիզ
Փարիզում Իոլանդայի մոտ խնդիրներ են ծագում աշխատանքի հետ կապված, միևնույն ժամանակ խնդիրներ ուներ ֆրանսերեն խոսելու հետ կապված։ Շուտով Իոլանդան որոշում է երգել ու վոկալի դասերի է մասնակցում։ Նրա ուսուցիչն է դառնում Ռոլան Բերժեն։ «Վիլլա դ՛Էստե» ակումբում Իոլանդան ծանթանում է ֆրանսիացի գրող և սցենարիստ Ալֆրեդ Մաշարի հետ, որն առաջարկում է նրան կեղծանվան վերջին «լ» տառը փոխարինել «դ»-ով, որի արդյունքում դառնում է Դալիդա։ 1955 թվականին Փարիզի հանրահայտ «Օլիմպիա» համերգասրահում անցկացված «Վաղվա օրվա մեկ համար» մրցույթում Դալիդան կատարում է իսպանացի երգչուհի Գլորի Լասսոի «Անծանոթուհին դրախտում» (Étrangère au paradis) երգը։ «Եվրոպա-1» ռադիոընկերության տնօրեն Լյուսեն Մորիսսը և «Barclay Records» ձայնագրման ստուդիայի սեփականատեր Էդդի Բարկլայը նկատում են նրան։ Սակայն «Մադոնա» անվամբ թողարկված առաջին ձայներիզը հաջողություն չի ունենում։
1956 թվականին Դալիդան ձայնագրում է իր առաջին «Բամբինո» (Bambino) երգը և «Barclay Records»-ի հետ պայմանագիր է կնքում։ Հաջողությունը շշմեցուցիչ էր։ «Բամբինո» երգը 45 շաբաթ մնում էֆրանսիական «Թոփ 10»-ում։ Այս երգը հաջողության է հասնում նաև Ֆրանսիայի սահմաններից դուրս։ 1957 թվականին վաճառվում է ավելի քան 300 000 ձայնային սկավառակներ, իսկ Դալիդան ստանում է իր առաջին «Ոսկե ձայներիզ» մրցանակը։ Այնուհետև հաջորդում են Gondolier երգը, որը կրկնում է «Բամբինո»-ի հաջողությունը, «Ինչպես առաջ» (Come prima) և «Հաջողություն, հաջողություն փոքրիկ» (Ciao, ciao Bambina) երգերը։
Դալիդան ստանում է բազմաթիվ երաժշտական մրցանակներ, իսկ նրան անունն ու նկարները զարդարում են տարբեր ամսագրեր։ Երգչուհին համերգներով շրջում է ողջ Ֆրանսիան, իսկ այնուհետև՝ Եվրոպան։ 1958 թվականին Դալիդան առաջին անգամ հանդես է գալսի Ամերիկայում, որտեղ Էլլա Ֆիցջերալդի պրոդյուսերը նրան առաջարկում է շլացուցիչ կարիերիա ԱՄՆ-ում, սակայն երգչուհին հրաժարվում է։ 1959 թվականին Դալիդան տրիումֆով վերադառնում է Կահիրե։
1961 թվականի ապրիլի 8-ին Դալիդան ամուսնանում է Լյուսեն Մորիսսի հետ, որի հետ 5 տարուց ավել սիրավեպ ուներ։ Համերգների ժամանակ երգչուհին ծանոթանում է լեհ նկարիչ Ժան Սոբեսկու հետ և նրաց միջև սիրավեպ է սկսվում։ Լյուսիեն Մորիսսը և Դալիդան ամուսնալուծվում են։
1961 թվականի վերջում Դալիդան առաջին անգամ համերգ է տալիս «Օլիմպիա» համերգասրահում՝ արդեն որպես ճանաչված երգչուհի և աստղ։ Դրանից հետո նա ուղևորվում է Հոնկոնգ և Վիետնամ։ 1963 թվականին Ֆրանսիան Դալիդային շնորհում է «Մշակույթի և գրականության օրգենի կոմանդոր» պատվավոր պատվին։
Դալիդան առաջինն է հայտնաբերում Լուիջիի մարմինը, որը պատճառ է հանդիսանում ինքնասպանության առաջին փորձի համար։ «Գալլիայի արքայազն» փարիզյան հյուրանոցում երգչուհին ընդունում է բարբիտուրատների մահացու դոզա։ Սակայն երգչուհին փրկվում է։ Դալիդան կոմայի մեջ է մնում մոտ 90 ժամ Ֆերնանդ-Վիդալ հոսպիտալի վերակենդանացման բաժնում։ Որոշ ժամանակով Դալիդան կորցնում է ձայնը, որի պատճառով նրա համերգները հետաձգվում են։ Բացի դրանից, նրա ոտքերի հատվածում որոշ հյուսվածքներ մեռուկանում են։ Նրան մի քանի անգամ վիրահատում են ու մաշկ են փոխպատվաստում։ 1968 թվականին Դալիդան ստանում է Փարիզ քաղաքի շքանշան, իսկ Շառլ դը Գոլը նրան հանձնում է Հանրապետության նախագահի շքանշանը։
1969 թվականին Դալիդան ծանոթանում է ֆրանսիացի գրող, պրոդյուսեր և ճանապարհորդ Առնո Ջերարդի հետ, սակայն 1971 թվականին նրանք բաժանվում են, քանի որ Առնոն ամուսնացած էր։
1970 թվականին Լյուսիեն Լորիսսը ինքնասպան է լինում։ 1973 թվականին Դալիդան և ֆրանսիացի դերասան Ալեն Դելոնը ձայնագրում են հանրաճանաչ «Բառեր, բառեր» (Paroles, paroles) երգը։ Մի քանի շաբաթ այս երգը զբաղեցնում է հիթ-շքերթների վերին հորիզոնականները Ֆրանսիայում, Իտալիայում, Բելգիայում, Շվեյցարիայում, Կանադայում, Ճապոնիայում։ Այս նույն տարում ձայնագրվում է «Նրա 18 տարին նոր է լրացել» (Il venait d`avoir 18 ans) երգը, որը 9 երկրներում դառնում է թիվ 1 երգը։
1972 թվականին Դալիդան ծանոթանում է ֆրանսիացի նկարիչ և խաբեբա Ռիշար Շանֆրեի հետ, որն առավել հայտնի էր Կոմս Սեն-Ժերմեն անունով։
1974 թվականին Դալիդան «Օլիմպիա» համերգասրահում ներկայացնում է «Սիրահարված Ջիջին» (Gigi l`amoroso) երգը, որը 11 երկրներում դառնում է թիվ 1 հիթը։